— 11 — 



choses dessus dictes, mesmement des dictes sommes d'argent, 

 censés, rentes, tailles, prises, quises, subsides, aides et autres 

 servitutes à nous dehuees cliascum an par lesdiz habitans , et 

 aussi pour la malvaise aisance dudit lieu , lesdiz habitans de- 

 mourans de présent audit Oisellart, et tant audit bourg comme 

 dehors , sont tellement poures et appovris des biens mondains 

 que à grant peine ilz puent avoir leurs vies ne passer lours 

 temps dessoubz nous ; et, que pis est, pour occasion des choses 

 dessus dictes, ladite ville d'Oisellart, pour deffalt de habitans, 

 et que de jour en jour urig chascun délaisse et deffuent, le 

 lieu vient en désercion et comme lieu inhabitable , et saira 

 encour plus ou temps advenir, se par nous, méant l'adjutoire 

 de Nostre Seigneur, n'y est pourveu de remide convenable, 

 lequel remide, méant ladjutoire que dessus, pour nostre très 

 grant et évidant proffit et de noz hoirs, désirons et davons 

 désirer de toute nostre puissance. 



Pour ce est-y, que nous lesdiz Jehan et Anthoine, et chascun 

 de nous, mesmement je lèdi Anthoinne de l'auctoritei que 

 dessus , ehue premièrement mehuie et grande délibéracion à 

 noz parens et amis, advisez aussi et bien conseilliez par che- 

 valliers , clercs saiges en droit costumiers et autres de noz 

 parens et amis , dissectans et considérans , comme davons de 

 tout nostre pouvoir, l'amendement, accroissance et maintene- 

 ment de ladite ville et bourg, et qu'elles se repairoient et 

 pueplent de gens ou temps advenir, et aussi que plus de legier 

 et volunter ceulx quilz s'en sont alez diffuir et dégurpir le 

 lieu pour les causes que dessus ils reveignent et retornent, 

 ensamble tous autres esquelz il plaira ou temps advenir de y 

 venir demourer, et aussi que les voisins du pais entour mer- 

 rient leurs enffans plus tost en ladite ville , demourent et 

 retrahient leurs corps et biens plus ségurement en cas de 

 nécessitei, et aussi que plus tost aucuns ils viengnent demourer 

 en ladicte ville et édiffier Là où bon leur semblera, et que 

 lesdiz bourgois et habitans de ladicte ville plus voluntier et de 

 meilleur cuer gardient leurs biens et plus fort se travaillient 



